**TÁJÉKOZTATÓ ÉS HOZZÁJÁRULÓ NYILATKOZAT**

**KÉP- ÉS VIDEÓFELVÉTEL FELHASZNÁLÁSÁHOZ, VALAMINT**

**SZEMÉLYES ADATOK KEZELÉSÉHEZ**

Jelen tájékoztató célja, hogy a „***Jelentkezz Dunakeszi induló TikTok-csatornájára szereplőnek****!”* programban részt vevő, középiskolai jogviszonnyal rendelkező, 15 éven felüli gyermekek által készített, és Dunakeszi Város Önkormányzatához eljuttatott videofelvételek (a továbbiakban: „**Felvételek**”) felhasználásához és kezeléséhez Dunakeszi Város Önkormányzata (a továbbiakban: „**Önkormányzat**”), mint adatkezelő hozzájárulást kérjen, és az így készült Felvételek felhasználásáról tájékoztatást adjon.

A tájékoztatási kötelezettségről az EURÓPAI PARLAMENT ÉS A TANÁCS (EU) 2016/679 RENDELETE (a továbbiakban: „**Általános adatvédelmi rendelet**” vagy a „**GDPR**”) 13. cikke rendelkezik.

A Felvételek felhasználására a GDPR mellett a Polgári Törvénykönyvről szóló 2013. évi V. törvény (a továbbiakban: „Ptk.”) szabályai is irányadók. A Ptk. 2:48. § alapján képmás vagy hangfelvétel elkészítéséhez és felhasználásához az érintett személy hozzájárulása szükséges. Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén. A tömegfelvételeken az emberek sokasága látható, az ábrázolt személyek nem egyedi személyekként, hanem mint a tömeg részei láthatók. Ha a képen nem az egyének külön-külön hívják fel magukra a figyelmet, hanem mint sokaság vannak jelen, tömegfelvételről van szó.

**Az Önkormányzatnak eljuttatott személyes adatokat az alábbiak szerint kezeljük**

**Adatkezelő megnevezése**

Dunakeszi Város Önkormányzata

székhely: 2120 Dunakeszi, Fő út 25.

adószám: 15731247-2-13

képviseli: Dióssi Csaba polgármester

**Adatkezelő elérhetőségei**

kommunikacio@dunakeszi.hu

**Kezelt személyes adatok köre**

A ***Jelentkezz Dunakeszi induló TikTok-csatornájára szereplőnek****!”* programban résztvevő, 15 év feletti gyermek vagy törvényes képviselőjük által az Önkormányzatnak eljuttatott fényképeket és videofelvételeket, valamint a gyermek nevét kezeljük. Kezeljük emellett a törvényes képviselő által megadott adatokat, azaz a nevét és e-mailcímét, telefonszámát és/vagy levelezési címét. A GDPR szerint a fényképek jelen esetben nem minősülnek különleges (biometrikus) adatnak, mivel nem kezeljük őket a természetes személy egyedi azonosítását vagy hitelesítését lehetővé tevő speciális eszközzel.

**Az adatkezelés céljai**

Dunakeszi induló TikTok-csatornájának népszerűsítése, valamint a Felvételek kezelésével összefüggő kapcsolattartás.

A Felvételek kezelésének célja, hogy a Felvételeket Dunakeszi TikTok-csatornájának népszerűsítésére használjuk, és elérhetővé tegyük a nyilvánosság számára annak érdekében, hogy Dunakeszi várost propagáljuk a fiatalok körében. A Felvételeket az Önkormányzat saját weboldalán, valamint Facebook, Instagram, illetve TikTok oldalain teheti közzé.

Amennyiben az Önkormányzat a Felvételeket a jelen tájékoztatóban meghatározott céltól eltérő célra kívánja felhasználni, erről az érintettet (a Felvételen szereplő gyermeket és törvényes képviselőjét) tájékoztatja, és ehhez előzetes, kifejezett hozzájárulását (törvényes képviselője hozzájárulását) kéri.

A Felvételeken kívül kezeljük az érintett gyermek nevét és az Ön által megadott kapcsolattartási adatokat, annak érdekében, hogy a Felvételeket tudjuk azonosítani, és a Felvételek kezelésével összefüggésben tudjuk Önnel a kapcsolatot tartani.

**Az adatkezelés jogalapja**

* A GDPR 6. cikk (1) bekezdés a) pontja szerint a „***Jelentkezz Dunakeszi induló TikTok-csatornájára szereplőnek****!”* programban részt vevő 15 év feletti gyermek törvényes képviselőjének a hozzájárulása.
* A hozzájárulás bármikor indokolás nélkül és díjmentesen visszavonható, azonban a hozzájárulás visszavonása nem érinti a visszavonás előtti hozzájáruláson alapuló adatkezelés jogszerűségét.

 Az adatkezelés jogalapja a Ptk. 2:48 §, valamint a GDPR 6. cikk (1) bekezdés a) pontja szerint a Felvételen szereplő 15 év feletti kiskorú érintett törvényes képviselőjének a hozzájárulása. A törvényes képviselő hozzájárulásának megadásával hozzájárulhat ahhoz, hogy a Felvételt az Önkormányzat tárolja és kezelje az e tájékoztatóban leírt célok érdekében. Ezen túl az érintett gyermek törvényes képviselője hozzájárulhat ahhoz is, hogy az elkészült Felvételeket az Önkormányzat a nyilvánosság számára hozzáférhetővé tegye, azt földrajzi és időbeli korlátozás nélkül terjessze, továbbá utólag módosítsa, mely hozzájárulás kiterjed a szerkesztés eredményeként létrejött műre is. E hozzájárulásának megadásakor az érintett törvényes képviselője kifejezetten lemond bármilyen, a Felvétel felhasználásával kapcsolatos díjazási igényéről, továbbá – a mindenkor hatályos jogszabályok által megengedett mértékben – lemond a Felvétel felhasználásából eredő kártalanítási vagy kártérítési igényéről.

**Az Ön jogai az alábbiak**

Az alábbi jogokat jogszabály alapján biztosítjuk minden kiskorú érintett törvényes képviselője számára. A kérelmekre a beérkezésüktől számított egy (1) hónapon belül vagy értesítést küldünk a kérelem nyomán megtett intézkedésekről, vagy szükség esetén, indokolással ellátva kérünk még legfeljebb kettő (2) hónap türelmet, amíg érdemi intézkedést tudunk tenni.

**- Tájékoztatáshoz és hozzáféréshez való jog**

Ön jogosult arra, hogy az Önkormányzattól kérésére visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* adatkezelés célja,
* érintett személyes adatok kategóriái,
* azon címzettek, akikkel a személyes adatokat közlik vagy közölni fogják,
* a személyes adatok tárolásának tervezett időtartama, vagy az időtartam meghatározásának szempontjai,
* az Ön jogai a személyes adatok kezelése körében,
* automatizált döntéshozatalra vonatkozó információk.

A vonatkozó jogszabályok alapján a személyes adatokról való tájékoztatást ingyenesen biztosítjuk, kérésére egy (1) hónapon belül írásban válaszolunk. A személyes adatok másolatát kérésre rendelkezésére bocsátjuk. Tájékoztatjuk, hogy a kért további másolatokért az adminisztratív költségeken alapuló, észszerű mértékű díjat számíthatunk fel. Abban az esetben, ha a személyes adatok fejlett adatbiztonsági intézkedéseinkkel biztosított védelmére tett erőfeszítéseink ellenére bárki jogosulatlanul hozzáfér, megváltoztat, továbbít, nyilvánosságra hoz, töröl vagy megsemmisít, valamint véletlen megsemmisülést és sérülést okoz, vagy egyébként jogosulatlanul kezeli adatait, tájékoztatjuk Önt az ilyen incidens körülményeiről, ideértve azt is, hogy mikor történt, milyen hatásai lehetnek, és mit tettünk a következmények megelőzésére vagy enyhítésére.

**- Helyesbítéshez való jog**

Ha az általunk kezelt személyes adatok nem pontosak, akkor az Ön kérésére késedelem nélkül kijavítjuk azokat. Ön jogosult továbbá arra is, hogy kérje a hiányos személyes adatai kiegészítését erre vonatkozó nyilatkozat útján.

**- Törléshez való jog**

Az Önkormányzat késedelem nélkül törli a személyes adatokat, amennyiben:

* személyes adatokra már nincs szükség abból a célból, amelyből azokat gyűjtötték vagy más módon kezelték,
* a személyes adatok kezelése jogellenes,
* a vonatkozó jogi kötelezettség teljesítése okán szükséges az adatok törlése,
* amennyiben a 18. életévét be nem töltött gyermek adatainak kezeléséhez a hozzájárulást a gyermek feletti szülői felügyeletet gyakorló személy nem adta meg, illetve nem engedélyezte.

**- Korlátozáshoz való jog**

Az adatkezelés korlátozására abban az esetben kerülhet sor, amennyiben:

* Ön vitatja adatainak pontosságát; ebben az esetben az adatok helyességének megállapításáig terjedő időtartamra az Önkormányzat korlátozza személyes adatainak kezelését,
* az adatkezelés jogellenes és Ön törlés helyett a felhasználás korlátozását kéri,
* az Önkormányzatnak már nincs szüksége az adatokra, de Ön igényli azokat jogi igények előterjesztéséhez,
* Ha az adatkezelés korlátozását kérte, a korlátozás feloldásáról Önt az Önkormányzat előzetesen tájékoztatja.

**Jogorvoslati lehetőségek**

Ha az Ön megítélése szerint személyes adatainak kezelése során az Önkormányzat megsérti a GDPR rendelkezéseit, úgy Ön, mint érintett, illetve az érintett képviselője jogosult arra, hogy panaszt tegyen a Nemzeti Adatvédelmi és Információszabadság Hatóságnál, vagy peres eljárást kezdeményezzen.

**Bejelentés a Nemzeti Adatvédelmi és Információszabadság Hatósághoz**

**Nemzeti Adatvédelmi és Információszabadság Hatóság**

**Postacím:** 1051 [Budapest, Falk Miksa u. 9-11.](https://www.google.com/maps/place/data%3D%214m2%213m1%211s0x4741dec6513be9d7%3A0x6db40abad77295c8?sa=X&ved=1t:8290&ictx=111)

**E-mail cím:** ugyfelszolgalat@naih.hu

**Telefonszám:** +36 1 391 1400

**Honlap:** http://naih.hu/

**Bírósági jogérvényesítés**

Ha Ön úgy ítéli meg, hogy az Önkormányzat megsértette a magánélethez való jogát vagy, hogy a tiltakozással kapcsolatos döntés helytelen volt, vagy arra az Önkormányzat nem válaszolt, Ön bírósághoz fordulhat. Dönthet úgy is, hogy a pert lakóhelye vagy tartózkodási helye szerinti törvényszék előtt indítja meg.

Ezenkívül – a jogszabályban meghatározott feltételekkel – ha jogellenes adatkezelés vagy az adatbiztonsági követelmények megszegése következtében az Önkormányzat kárt okozna, bíróság előtt az Önkormányzat ellen kártérítési igényt érvényesíthet. Ha személyiségi jogai kerülnek megsértésre, sérelemdíjban részesülhet, amelyet szintén bíróság előtt érvényesíthet.

**Az Adatkezelés határideje**

* Az elkészült Felvételeket és a kapcsolattartáshoz megadott személyes adatokat fél évig tároljuk, majd adathordozóinkról töröljük.
* A nyilvánosságra hozott Felvételeket a saját közösségi média oldalainkról és online felületeinkről töröljük, ugyanakkor a nyilvánosság jellegéből adódóan azok más forrásban a törlést követően is megtalálhatók lehetnek.

**Automatizál döntéshozatal, profilalkotás**

Ilyet nem alkalmazunk.

**Adattovábbítás**

Hozzájárulás esetén a sajtónak továbbítjuk a Felvételeket.

**Adatfeldolgozók**

* Online platformok, ahol a Felvételeket közzétesszük (az Önkormányzat weboldalán, [www.dunakeszi.hu](http://www.dunakeszi.hu), az adatkezelő közösségi média oldalai, Facebook, Instagram és TikTok).
* Az Önkormányzat a WeTransfer és a Google Drive Microsoft tárhely-szolgáltatását veszi igénybe.

**HOZZÁJÁRULÁS ÉS NYILATKOZAT**

**KÉP- ÉS VIDEÓFELVÉTEL FELHASZNÁLÁSÁHOZ**

**NYILATKOZAT**

Alulírott

.................................................................................. (születési hely, idő:……………………………………………,

anyja neve: ……………………………………………………., lakcím: ……………………………………………………………………., emailcím: …………………………………………………………………………., telefonszám:………………………………………….),

mint …………………………………………………………………………………………………. névű gyermek ( a továbbiakban: Gyermek) törvényes képviselője az alábbi nyilatkozatokat teszem:

Nyilatkozom, hogy a Gyermek és a saját személyes adataim fent nevezett körére vonatkozó adatkezelési tájékoztatót elolvastam, az abban foglaltak tudomásul vettem és elfogadom.

 Igen Nem

**HOZZÁJÁRULÁS**

*(Kérjük, hogy válaszát X-jel jelölje)*

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, 2016. április 27-i 2016/679 Európai Parlamenti és Tanácsi rendelet 6. cikk (1) bekezdés a) pontja alapján a felvétel készítését megelőzően kapott konkrét és megfelelő tájékoztatás alapján, önkéntesen, befolyásmentesen és határozottan törvényes képviselőként hozzájárulok ahhoz, hogy a Gyermekem által készített, a „***Jelentkezz Dunakeszi induló TikTok-csatornájára szereplőnek****!”* programhoz a róla készült Felvétel feltöltésre kerüljön

* weboldalán: [www.dunakeszi.hu](http://www.dunakeszi.hu)
* Facebook oldalán: [https://www.facebook.com/dunakeszi.programiroda](https://www.facebook.com/kesziklub), <https://www.facebook.com/diossi.csaba>, https://www.facebook.com/dunakesziamivarosunk
* Instagram oldalán: <https://www.instagram.com/diossicsaba/>
* TikTok oldalán: [https://www.tiktok.com/@szeretunkdunakeszi](https://www.tiktok.com/%40szeretunkdunakeszi)
* a fent megjelölt weboldalán és közösségi oldalain

Tudomással bírok arról, és elfogadom, hogy a készített képmás (fotó és/vagy videó) és/vagy hangfelvételt a nyilvánosságra hozatalt követően a technológia természetéből fakadóan más médiatartalom-szolgáltató is átveheti, saját médiaszolgáltató felületén közreadhatja.

Tudomásul veszem, hogy a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Nyilatkozom, hogy a Gyermek által készített Felvétel és a fentiek szerint felhasznált alkotások után díjazásra sem most, sem a jövőben nem tartok igényt.

2025. május „…”.

 ……………………………………………………...

 Nyilatkozattevő